હાથીજણના બર્ડ ફલૂથી વાઇબ્રન્ટ ગુજરાત સમિટનો માહોલ ડહોળાશે તેવો ભય પણ પ્રસર્યો હતો. જોકે વાઇબ્રન્ટ ગુજરાત સમિટના સમાપનની સાથે મેમનગરમાં બર્ડ ફલૂએ દેખા દેતાં સમગ્ર શહેરમાં ફરીથી ચકચાર મચી ગઇ છે. મેમનગરના સર્વધર્મ રક્ષક સેવા ટ્રસ્ટ દ્વારા રખાયેલી ર૦૦ મરઘીઓ પૈકી ત્રણ મરઘીઓનો બર્ડ ફલૂ રિપોર્ટ પોઝિટિવ આવ્યો હોવાનું જણાવતાં મ્યુનિસિપલ હેલ્થ વિભાગના ઇન્ચાર્જ વડા ડૉ. ભાવિન સોલંકી વધુમાં કહે છે કે અત્યારે તો રાજ્યના પશુપાલન વિભાગ દ્વારા સર્વધર્મ રક્ષક સેવા ટ્રસ્ટની અંદર જ તમામ ર૦૦ મરઘીઓનો નિકાલ કરાયો છે. આની સાથે સાથે કલેકટર કચેરીને મેમનગરની આ સંસ્થાથી એક કિ.મી. સુધીના વિસ્તારો ને બર્ડ ફલૂ અસરગ્રસ્ત જાહેર કરવાની સૂચના કોર્પોરેશન દ્વારા અપાઇ ગઇ છે.